**Flori de mac**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În frunza de cucută amară

îmi fluier bucuriile-și-o neînțeleasă teamă

de moarte mă pătrunde,

cum vă privesc pe malul mării de secară,

flori de mac.

Aș vrea să vă cuprind,

că, nu știu cum, petalele ce le purtați

îmi par urzite

din spuma roșie

a unui cald și-nflăcărat amurg de vară.

Aș vrea să vă culeg în brațe

feciorelnicul avant,

dar vi-e atât de fragedă podoabă,

că nu-ndrăznesc,

o, nici la pieptul gândurilor mele să vă strâng.

Și-as vrea să vă strivesc,

că sunteți roșii, roșii

cum nu au putut să fie pe pământ

decât aprinșii, mari stropi de sânge ce-au căzut

pe stânci

și pe nisip în Ghetsemani de pe fruntea lui Isus,

când s-a-ngrozit de

moarte.